**Peqqissaanermik Ilinniarfik**

 J.nr.: 07.00.02

 Dato: 1.oktober 2013

Tilstede: Ref.: LE

Julie Præst, PN ( formand )

Ludvig Larsen, SIK (næstformand )

Amalie Pedersen, Kommuneqarfik Sermersooq.

Pauline Olesen, PI

Lisa Ezekiassen, forstander PI

Afbud

Steen Pedersen, PPK, Sundhedsassistenternes fagforening

Ella Skifte, Styrelsen for Sundhed og Forebyggelse

**Referat fra bestyrelsesmøde mandag den 30. september kl. 15. 00 – 17.00 på Peqqissaanermik Ilinniarfik.**

**Dagsorden:**

1. **Godkendelse af dagsorden**

Godkendt..

2. **Endelig godkendelse og underskrivelse af referat fra bestyrelsesmødet den 12. august 2013.**

Godkendt.

Med hensyn til udvalg for kursusområdet, bliver dette udvidet med en repræsentant fra Dep. for sociale anliggender.

3. **Meddelelser fra formanden.**

Første møde for den nye bestyrelse.

På efteråret Landstingssamling vil der tages flere områder op, som kan få indflydelse på PI´s aktiviteter. Kræftplanen/palliation og demensplan. Der er en styrkelse på vej inden for sygeplejeområdet og der arbejdes i Dep. For Sundhed på, hvordan der kan styrkes inden for hjælperområdet.

PI har fra 2014 fået overført midler, hvor der skal bl.a. skal udbydes uddannelse inden for alkohol, når dette er afklaret i forhold til kommunerne.

Vedr. demensplanen, så skal der ses på, hvilke kompetencer der mangler, hvorefter PI skal udbyde kurser, efteruddannelse og evt. specialiseringer inden for de manglende områder.

Uddannelsesstrategien skal ændres og der skulle afvikles workshop. PI har kun hørt om en enkelt, men rykker Dep. For udd.

SHV- der skal udarbejdes en sundhedsstrategi.

Fortrolig orientering.

4. **Forstanderens beretning. ( bilag ).**

Der har i weekenden været indbrud på skolen. Skolens pengebox er blevet stjålet med en kontantbeholdning på ca. 900 kr. samt en mobiltelefon og en Ipod. Indgang til skolen kan have været gennem døren mod haven. Der bor kursister og døren skal låses indefra.Den smækker ikke. Desuden er der mulighed for elever og studerende at benytte sig af klasselokaler, men det betyder, at skolen står uden alarm.

Er i gang med at undersøger i forhold til nye overvågningskameraer ved alle indgange.

Varmeapparat til varmt vand gået i stykker. Der er bestilt ny.

Vedr. ekstra hold på sundhedshjælperuddannelsen, så starter den ikke, da der kun kunne sikres 9 praktikpladser.

Studiekontorfuldmægtig er konstitueret i kontorlederstillingen. Der skal ansættes en timelønnet medarbejder i overassistentstillingen. Kontorlederstillingen bliver slået op.

5. **Angivelser af sager og emner til behandling.**

 **1. behandling af indkomne tilbud.**

Tilbuddet på bærbare til elever ønskes udvidet til i alt 42 bærbare, så der er ens PCér både til udlån og i EDB-lokalet. Det vil gøre det nemmere for eleverne når de skal benytte dem samt for IT- administrator. Der besluttes at indkøbe 42 stk. bærbare med toouch srceen samt opbevaringsskab.

Tilbud på nyt gulvbelægning. Der besluttes der at der skal udskiftes i den del nye af skolen både på begge etager. Skal gerne udskiftes hen over julen.

Desuden skal der males de resterende steder i den nye afdeling.

Afhængig af økonomien næste år, planlægges udskiftning af gulvbelægningen i den gamle del af bygningen.

6. **Status på gældende resultatkontrakt mellem institutionen og ressortmyndigheden.**

Resultatkontrakt for 2014-17 skal været indsendt senest den 15. oktober. Dep. For Udd. har endnu ikke udsendt nyt skabelon. LE rykker for den ligeledes for at høre, hvornår der evt. skal være møde.

7. **Overordnet drøftelse af institutionens virksomhed.**

8. **Budgetopfølgning, herunder seneste perioderegnskab m.v. ( Bilag ).**

**½ års regnskab.**

Regnskabet viser et overskud på knap 2.5 mill. Kr. for året 2013, hvori er der taget højde for ny indkøb. Ved udgangen af september måned ligger balancen på ca. et forbrug på 200.000 kr. ud af en bevilling på 9 mill. Kr. Der forventes en normal forbrug på max 1,5 mill. Kr. om måneden uden de store indkøb.

Der besluttes derfor at der skal indkøbes nye møbler( reoler, borde og stole, ikke skriveborde ) til kontorer.

Døren til haven udskiftes til dør, der kan smække. Der skal opsættes kortholder, så kursister lukke sig ind med kort. Hvis kort glemmes, må man selv kontakte Security og betale for det. Der indhentes tilbud på kortholder til klasselokaler, så der er mulighed for elever og studerende at benytte sig af skolen.

PI har sendt kursustilbud ud på Cooperativ learning. Økonomi beregnet ud fra 16 deltagere. Der er kun kommet 11. Der besluttes, at kurset afholdes.

Da der ser ud til at blive et overskud, der skal overføres til næste år, vil det være følgende, som overskuddet skal bruges til i 2014:

1. leder kursusafdelingen. Stillingen skal slås op til en periode på ca 3 år og i den skal ligge, at der gennem afvikling af kurser indtjenes til lønnen.
2. gulvbelægning i den gamle del af skolen
3. nye møbler til kontorer i den gamle del af bygningen.
4. udarbejdelse af nye specialiseringer/efteruddannelser/kurser.

9.  **Interne og ekstern kommunikation og berammelse af næste bestyrelsesmøde.**

 **Næste møde afholdes i starten af november måned. LE indkalder.**

 10. Eventuelt.

Godkendt den:

Julie Præst Wilche Ludvig Larsen Steen Pedersen

Formand Næstformand Medlem

Amalie Pedersen Ella Skifte Lisa Ezekiassen

Medlem Medlem Forstander